钦定古今图书集成/明伦汇编/氏族典/第331卷 > 刘根
## 钦定古今图书集成/明伦汇编/氏族典/第331卷 > 刘根

按《后汉书刘根传》：“根，颍川人也，隐居嵩山中，诸好事
者就根学道，太守史祈以根为妖妄，乃收执诣郡，数
之曰：‘汝若果有神，可显一验事，不尔，立死矣’。根曰：‘颇
能令人见鬼’。祈曰：‘促召之，使太守目睹，尔乃为明’。根
于是左顾而啸。有顷，祈之亡父祖近亲数十人，皆反
缚在前，向根叩头曰：‘小儿无状，分当万坐’。顾而叱祈，
祈惊惧悲哀，顿首流血，请自甘罪。”坐根嘿而不应，忽然俱去，不知在所。